b'\n_START_ARTICLE_\nTonel\n_START_SECTION_\nSeurajoukkueura\n_START_PARAGRAPH_\nTonel on Porton junioriakatemian kasvatti. Ensiesiintymisens\xc3\xa4 ammattilaisurallaan h\xc3\xa4n teki kaudella 2000\xe2\x80\x932001, kun h\xc3\xa4net lainattiin Acad\xc3\xa9mica de Coimbraan. H\xc3\xa4n pelasi joukkueessa yhteens\xc3\xa4 kolme kautta, jonka j\xc3\xa4lkeen siirtyi kes\xc3\xa4ll\xc3\xa4 2008 Mar\xc3\xadtimoon. Osana kauppaa brasilialaissyntyinen Pepe siirtyi Portoon._NEWLINE_Tonel pelasi Mar\xc3\xadtimossa kokonaisuudessaan hyv\xc3\xa4n kauden ja p\xc3\xa4\xc3\xa4si pelaamaan my\xc3\xb6s eurokentill\xc3\xa4, kun joukkue karsi paikasta Uefa-cupin lohkovaiheeseen. Otteluita kauden aikana maan p\xc3\xa4\xc3\xa4sarjassa kertyi 28, joissa h\xc3\xa4n teki yhden maalin. Tonel pelasi yhdess\xc3\xa4 Mitchell van der Gaagiin kanssa puolustuksen keskustassa, ja nousi joukkueen johtohahmoksi kauden aikana._NEWLINE_Hyv\xc3\xa4n kautensa j\xc3\xa4lkeen Mar\xc3\xadtimossa h\xc3\xa4n siirtyi Sporting Clube de Portugaliin 500\xc2\xa0000 euron siirtokorvauksella ja sopimus oli pituudeltaan kolmivuotinen. My\xc3\xb6hemmin urallaan h\xc3\xa4n jatkoi sopimustaan joukkueen kanssa vuoteen 2011. Kaudella 2007\xe2\x80\x932008 Tonel teki viisi maalia, joista yksi tuli Mestarien liigan ottelussa ukrainalaista Dynamo Kiovaa vastaan. Sporting voitti ottelun lopulta numeroin 2\xe2\x80\x931._NEWLINE_Lokakuussa 2008 loukkaannuttuaan ottelussa Pa\xc3\xa7os de Ferreiraa vastaan, h\xc3\xa4n menetti pelipaikkansa nuorelle Daniel Carri\xc3\xa7olle eik\xc3\xa4 onnistunut en\xc3\xa4\xc3\xa4 nousemaan avauskokoonpanoon loppukauden aikana. Seuraavalla kaudella Tonel onnistui j\xc3\xa4lleen nousemaan pelaavaan kokoonpanoon.\n_START_SECTION_\nMaajoukkueura\n_START_PARAGRAPH_\nTonel teki ensiesiintymisens\xc3\xa4 Portugalin maajoukkueessa 15. marraskuuta 2006 pelatussa karsintaottelussa Kazakstania vastaan. Toisen ottelunsa h\xc3\xa4n pelasi hieman reilu kolme vuotta my\xc3\xb6hemmin 3. maaliskuuta 2010 Kiinaa vastaan, kun h\xc3\xa4n sai kutsun viime hetkill\xc3\xa4 loukkaantuneen Ricardo Carvalhon tilalle.'